  Анжелика Тихонова корреспондент Ижкарын Михаил Калашников нимо сквер усьтӥзы. Сӥё-дано ужрадэ ивортодэтъя «Удмуртия» агентстволэн корреспондентэз но вуылӥз. Калашников нимо скверез сӥё-дано усьтӥзы Ижкарын 7 фото Скверез 25-тӥ куарусёнэ Ижкарысь техникая кун университетлэн куинетӥ корпусэз дорын усьтӥзы. Сое пыӵал тӥрлык лэсьтӥсьлэн вордӥськем дырысеныз 100 ар тырмонлы сӥзизы. Ми кык ар ӵоже та нуналлы дасяськимы. Университетмес азинтон понна ми туж кулэ луись вамыш лэсьтӥм шуыса малпасько Валерий Грахов, Ижкарысь техникая кун университетлэн ректорезМер интывылэз «Жильё и городская среда» йӧскалык ӵектослэн «Формирование комфортной городской среды» ӵектосэз улсын умоятӥзы. Кар коньдэтысь 16 миллион 500 сюрс манет сётӥзы, эшшо 29 миллион манетсэ университет висъяз Скверлэн оглом быдӟалаез – 25 сюрс квадрат метр, со пӧлысь 11 сюрс квадрат метрез брусчаткаен шобыртэмын. Интывылэ турын кизизы, велосипедистъёслы сюресъёс лэсьтӥзы но ляб адӟисьёслы плитка понӥзы, видеокамераос пуктӥзы но 200 машиналы чаклам парковка радъязы. Озьы ик сквере шунтӥськись ӟусъёс но 90 югдытӥсь юбоос вань. Нош 30-тӥ гудырикошконэ отын Калашниковлы синпелетэз усьтӥзы. Куке мон студент вал но Ижкарысь механикая институтлэн куинетӥ огъяулоннияз улӥ, ми ӵем гинэ татчы ураме поталлям, но татын таӵе умой инты ӧй вал, кудӥныз али данъяськыны луэ Олег Бекмеметьев, Ижкарлэн тӧроезСӥё-дано ужрадын студентъёс но Пинал лётчикъёслэн школаязы ветлӥсь пиналъёс творчествоя номеръёссэс возьматӥзы. Озьы ик ужрад улсын Ижкарысь 5, 9, 35 но 70 номеро школаосысь пиналъёсты «Крылатая пехота» классэ пыртон ортчиз.  Тегъёс: Мерлык ИжГТУ Ижкар Удмуртия МихаилКалашников лэсьтськон умоятон ОлегБекмеметьев МТКалашниковлы100ар  